REPUBLIKA SRBIJA

NARODNA SKUPŠTINA

Odbor za administrativno-budžetska

i mandatno-imunitetska pitanja

21 Broj 06-2/219-17

25. oktobar 2017. godine

B e o g r a d

ZAPISNIK

SA 34. SEDNICE ODBORA ZA ADMINISTRATIVNO-BUDžETSKA I MANDATNO-IMUNITETSKA PITANjA, ODRŽANE 25. OKTOBRA 2017. GODINE

Sednica je počela u 14,00 časova.

Sednici je predsedavao dr Aleksandar Martinović, predsednik Odbora.

Sednici su prisustvovali članovi Odbora: Aleksandar Marković, Darko Laketić, Veroljub Matić, Dušica Stojković, Marko Zeljug, Branimir Jovanović, Momo Čolaković, Branka Stamenković (pristupila sednici u toku trajanja objedinjene rasprave) i Nenad Konstantinović (pristupio sednici u toku razmatranja prve tačke dnevnog reda).

Sednici su prisustvovali i zamenici članova Odbora: Dragana Barišić, zamenik Katarine Rakić, Stefana Miladinović, zamenik Đorđa Milićevića, Milorad Mirčić, zamenik Vojislava Šešelja i Ana Stevanović, zamenik Branke Stamenković.

Sednici su prisustvovali i narodni poslanici Marija Janjušević i Boško Obradović.

Sednici nisu prisustvovali članovi Odbora: Katarina Rakić, Đorđe Milićević, Vojislav Šešelj, Nemanja Šarović, Goran Ćirić, Petar Petrović i Nenad Čanak.

Pre utvrđivanja dnevnog reda, Odbor je većinom glasova prihvatio predlog predsednika Odbora za obavljanje zajedničkog jedinstvenog pretresa o tač. 2-9. predloženog dnevnog reda, na osnovu člana 82, člana 92. stav 2, člana 192. st. 2. i 3. i člana 193. Poslovnika Narodne skupštine.

Na predlog predsednika, Odbor je većinom glasova utvrdio sledeći

D n e v n i r e d:

* usvajanje zapisnika sa 32. i 33. sednice Odbora -

1. Razmatranje Predloga odluke o postupku upućivanja imenovanih lica u Narodnoj skupštini na službeni put u zemlji i inostranstvu (21 Broj:114-2959/17 od 18. oktobra 2017. godine);
2. Razmatranje obaveštenja generalnog sekretara Narodne skupštine o izricanju mera održavanja reda narodnim poslanicima Zoranu Živkoviću i Saši Raduloviću, na sednici Petog vanrednog zasedanja Narodne skupštine Republike Srbije u Jedanaestom sazivu (21 Broj: 120-2740/17 od 27. septembra 2017. godine);
3. Razmatranje obaveštenja generalnog sekretara Narodne skupštine o izricanju mera održavanja reda narodnim poslanicima Aleksandri Jerkov, Radoslavu Milojičiću i Saši Raduloviću, na sednici Petog vanrednog zasedanja Narodne skupštine Republike Srbije u Jedanaestom sazivu (21 Broj: 120-2764/17 od 29. septembra 2017. godine);
4. Razmatranje obaveštenja generalnog sekretara Narodne skupštine o izricanju mera održavanja reda narodnim poslanicima Branki Stamenković i Saši Raduloviću, na sednici Petog vanrednog zasedanja Narodne skupštine Republike Srbije u Jedanaestom sazivu (21 Broj: 120-2765/17 od 29. septembra 2017. godine);
5. Razmatranje obaveštenja generalnog sekretara Narodne skupštine o izricanju mere održavanja reda narodnom poslaniku Radoslavu Milojičiću, na Prvoj sednici Drugog rednog zasedanja Narodne skupštine Republike Srbije u 2017. godini (21 Broj: 120-2820/17 od 5. oktobra 2017. godine);
6. Razmatranje obaveštenja generalnog sekretara Narodne skupštine o izricanju mera održavanja reda narodnim poslanicima Marku Đurišiću i Srđanu Nogu, na Prvoj sednici Drugog rednog zasedanja Narodne skupštine Republike Srbije u 2017. godini (21 Broj: 120-2838/17 od 6. oktobra 2017. godine);
7. Razmatranje obaveštenja generalnog sekretara Narodne skupštine o izricanju mera održavanja reda narodnim poslanicima Vladimiru Đuriću i Goranu Ješiću, na Prvoj sednici Drugog rednog zasedanja Narodne skupštine Republike Srbije u 2017. godini (21 Broj: 120-2839/17 od 6. oktobra 2017. godine);
8. Razmatranje obaveštenja generalnog sekretara Narodne skupštine o izricanju mera održavanja reda narodnim poslanicima Ivanu Kostiću, Bošku Obradoviću i Mariji Janjušević, na Prvoj sednici Drugog rednog zasedanja Narodne skupštine Republike Srbije u 2017. godini (21 Broj: 120-2856/17 od 9. oktobra 2017. godine);
9. Razmatranje obaveštenja generalnog sekretara Narodne skupštine o izricanju mera održavanja reda narodnim poslanicima Bošku Obradoviću i Nenadu Božiću, na Prvoj sednici Drugog rednog zasedanja Narodne skupštine Republike Srbije u 2017. godini (21 Broj: 120-2872/17 od 10. oktobra 2017. godine).

Pre prelaska na rad po utvrđenom dnevnom redu, Odbor je većinom glasova, bez primedaba, usvojio zapisnike sa 32. i 33. sednice Odbora.

**Prva tačka dnevnog reda**: Razmatranje Predloga odluke o postupku upućivanja imenovanih lica u Narodnoj skupštini na službeni put u zemlji i inostranstvu

Predsednik Odbora upoznao je članove i zamenike članova Odbora, da je predsednik Narodne skupštine uputila Odboru dopis sa Predlogom odluke o postupku upućivanja imenovanih lica u Narodnoj skupštini na službeni put u zemlji i inostranstvu na razmatranje i usvajanje.

Diskusije nije bilo.

Odbor je, na predlog predsednika, većinom glasova doneo Odluku o postupku upućivanja imenovanih lica u Narodnoj skupštini na službeni put u zemlji i inostranstvu.

**Druga - Deveta tačka dnevnog reda**: Razmatranje obaveštenja generalnog sekretara Narodne skupštine o izricanju mera održavanja reda narodnim poslanicima Zoranu Živkoviću i Saši Raduloviću, na sednici Petog vanrednog zasedanja Narodne skupštine Republike Srbije u Jedanaestom sazivu; Razmatranje obaveštenja generalnog sekretara Narodne skupštine o izricanju mera održavanja reda narodnim poslanicima Aleksandri Jerkov, Radoslavu Milojičiću i Saši Raduloviću, na sednici Petog vanrednog zasedanja Narodne skupštine Republike Srbije u Jedanaestom sazivu; Razmatranje obaveštenja generalnog sekretara Narodne skupštine o izricanju mera održavanja reda narodnim poslanicima Branki Stamenković i Saši Raduloviću, na sednici Petog vanrednog zasedanja Narodne skupštine Republike Srbije u Jedanaestom sazivu; Razmatranje obaveštenja generalnog sekretara Narodne skupštine o izricanju mere održavanja reda narodnom poslaniku Radoslavu Milojičiću, na Prvoj sednici Drugog redovnog zasedanja Narodne skupštine Republike Srbije u 2017. godini; Razmatranje obaveštenja generalnog sekretara Narodne skupštine o izricanju mera održavanja reda narodnim poslanicima Marku Đurišiću i Srđanu Nogu, na Prvoj sednici Drugog redovnog zasedanja Narodne skupštine Republike Srbije u 2017. godini; Razmatranje obaveštenja generalnog sekretara Narodne skupštine o izricanju mera održavanja reda narodnim poslanicima Vladimiru Đuriću i Goranu Ješiću, na Prvoj sednici Drugog redovnog zasedanja Narodne skupštine Republike Srbije u 2017. godini; Razmatranje obaveštenja generalnog sekretara Narodne skupštine o izricanju mera održavanja reda narodnim poslanicima Ivanu Kostiću, Bošku Obradoviću i Mariji Janjušević, na Prvoj sednici Drugog redovnog zasedanja Narodne skupštine Republike Srbije u 2017. godini i Razmatranje obaveštenja generalnog sekretara Narodne skupštine o izricanju mera održavanja reda narodnim poslanicima Bošku Obradoviću i Nenadu Božiću, na Prvoj sednici Drugog redovnog zasedanja Narodne skupštine Republike Srbije u 2017. godini

U skladu sa usvojenim predlogom predsednika Odbora, Odbor je o navedenim tačkama utvrđenog dnevnog reda vodio zajednički jedinstveni pretres.

Predsednik Odbora je upoznao članove i zamenike članova Odbora sa obaveštenjima o merama održavanja reda koje su izrečene narodnim poslanicima.

U diskusiji su učestvovali: dr Aleksandar Martinović, Milorad Mirčić, dr Ana Stevanović, Nenad Konstatinović, Veroljub Matić, Branka Stamenković, Boško Obradović i Marija Janjušević.

Milorad Mirčić je istakao da se mere održavanja reda na sednicama Narodne skupštine izriču pripadnicima opozicije i da su razlog za veliki broj izrečenih mera postojeće odredbe Poslovnika, te je s tim u vezi potrebno pristupiti njegovim izmenama, u delu koji se odnosi na novčano kažnjavanje narodnih poslanika, na šta su predstavnici Poslaničke grupe Srpska radikalna stranka već ukazivali. Istakao je da će glasati protiv svih predloga odluka o novčanom kažnjavanju.

Dr Ana Stevanović je izrazila nezadovoljstvo što je rasprava objedinjena po tačkama koje se odnose na izrečene mere, zbog čega je članovima Odbora skraćeno vreme za diskusiju. Istakla je da ne postoji konkretno objašnjenje zbog čega su imenovanim narodnim poslanicima izrečene navedene mere održavanja reda, da se isključivo kažnjavaju narodni poslanici pripadnici opozicije i da je veoma važno razlikovati situacije u kojima postoji akcija (uzrok) i situacije u kojima postoji reakcija (posledica), te da se u tom smislu ne može izolovano posmatrati postupak reakcije bez sagledavanja uzroka koji je izazavao reakciju. Naglasila je da se u konkretnim slučajevima radi o očiglednim nepravdama i pozvala prisutne da glasaju protiv donošenja odluka o novčanim kaznama.

Nenad Konstantinović je u svom izlaganju naveo da se tokom trajanja sednica Narodne skupštine izriče veliki broj mera koje su po njegovom mišljenju posledica ponašanja predsednika Narodne skupštine, a ne poslanika, jer predsednik Parlamenta ulazi u polemiku sa narodnim poslanicima dok oni govore, javlja se za povredu Poslovnika i sl. zbog čega nastaju reakcije narodnih poslanika na takvo ponašanje. Podsetio je i da su poslanici opozicije u nekoliko navrata predlagali da se predsednik Parlamenta razreši sa te funkcije.

Dr Aleksandar Martinović je, odgovarajući na prethodna izlaganja, naveo da se analizom stenografskih beležaka može zaključiti da je predsedavajućem Narodne skupštine, kao jedina mogućnost u datim situacijama preostalo izricanje opomena, imajući u vidu ponašanje poslanika. Takođe je naveo da odredbama Poslovnika nije zabranjeno da predsednik Narodne skupštine govori o tački dnevnog reda, odnosno da predsednik Narodne skupštine ima pravo da ukaže na povredu Poslovnika kada izlaže kao narodni poslanik dok sednicom predsedava neko od potpredsednika Narodne skupštine.

Veroljub Matić je naglasio da se odredbe akata kojima se reguliše rad Parlamenta moraju poštovati, a ukoliko ima mišljenja da je potrebno izvršiti izmene tih akata, u tom slučaju je potrebno pokrenuti procedure za njihovu izmenu.

Branka Stamenković je istakla da u slučaju izricanja mera održavanja reda narodnom poslaniku Saši Raduloviću nije postojao osnov za njihovo izricanje, posebno imajući u vidu da imenovani nije dobio ni obrazloženje zbog čega su izrečene. Smatra da se pravo na reč, u situacijama u kojima narodni poslanici to pravo ostvaruju, kao što je konkretno bio slučaj kada je njoj navedena mera neosnovano izrečena, ne može oduzimati. Navela je da će glasati protiv svih predloga odluka o novčanim kaznama.

Boško Obradović je naveo da u Parlamentu ne postoji demokratski dijalog, da se neopravdanim kažnjavanjem opozicija onemogućava da govori o određenim temama, da nije bilo osnova za izricanje mera narodnim poslanicima koji pripadaju Poslaničkoj grupi Dveri, kao i da je prilikom njihovog izricanja zloupotrebljen Poslovnik.

Marija Janjušević je istakla da se načinom na koji se kažnjavaju narodni poslanici urušava predstavnički sistem države, odnosno predstavnička uloga narodnih poslanika.

Odbor je, u skladu sa članom 157. stav 2. Poslovnika Narodne skupštine, o svakom predlogu odluke o novčanoj kazni, odlučivao posebno.

Na predlog predsednika, Odbor je većinom glasova doneo odluke o novčanim kaznama iz tačke dva utvrđenog dnevnog reda, i to za ZORANA ŽIVKOVIĆA, narodnog poslanika na stalnom radu u Narodnoj skupštini, koji se kažnjava novčanom kaznom u visini od 20% osnovne plate narodnog poslanika, u iznosu od 13.659,55 dinara i za SAŠU RADULOVIĆA, narodnog poslanika na stalnom radu u Narodnoj skupštini, koji se kažnjava novčanom kaznom u visini od 20% osnovne plate narodnog poslanika, u iznosu od 13.659,55 dinara.

Na predlog predsednika, Odbor je većinom glasova doneo odluke o novčanim kaznama iz tačke tri utvrđenog dnevnog reda, i to za ALEKSANDRU JERKOV, narodnog poslanika na stalnom radu u Narodnoj skupštini, koja se kažnjava novčanom kaznom u visini od 10% osnovne plate narodnog poslanika, u iznosu od 6.829,78 dinara; za RADOSLAVA MILOJIČIĆA, narodnog poslanika na stalnom radu u Narodnoj skupštini, koji se kažnjava novčanom kaznom u visini od 10% osnovne plate narodnog poslanika, u iznosu od 6.829,78 dinara i za SAŠU RADULOVIĆA, narodnog poslanika na stalnom radu u Narodnoj skupštini, koji se kažnjava novčanom kaznom u visini od 50% osnovne plate narodnog poslanika, u iznosu od 34.148,88 dinara.

Na predlog predsednika, Odbor je većinom glasova doneo odluke o novčanim kaznama iz tačke četiri utvrđenog dnevnog reda, i to za BRANKU STAMENKOVIĆ, narodnog poslanika na stalnom radu u Narodnoj skupštini, koji se kažnjava novčanom kaznom u visini od 40% osnovne plate narodnog poslanika, u iznosu od 27.319,10 dinara i za SAŠU RADULOVIĆA, narodnog poslanika na stalnom radu u Narodnoj skupštini, koji se kažnjava novčanom kaznom u visini od 10% osnovne plate narodnog poslanika, u iznosu od 6.829,78 dinara.

Na predlog predsednika, Odbor je većinom glasova doneo odluku o novčanoj kazni iz tačke pet utvrđenog dnevnog reda, za RADOSLAVA MILOJIČIĆA, narodnog poslanika na stalnom radu u Narodnoj skupštini, koji se kažnjava novčanom kaznom u visini od 10% osnovne plate narodnog poslanika, u iznosu od 6.829,78 dinara.

Na predlog predsednika, Odbor je većinom glasova doneo odluke o novčanim kaznama iz tačke šest utvrđenog dnevnog reda, i to za MARKA ĐURIŠIĆA, narodnog poslanika na stalnom radu u Narodnoj skupštini, koji se kažnjava novčanom kaznom u visini od 10% osnovne plate narodnog poslanika, u iznosu od 6.829,78 dinara i za SRĐANA NOGA, narodnog poslanika na stalnom radu u Narodnoj skupštini, koji se kažnjava novčanom kaznom u visini od 50% osnovne plate narodnog poslanika, u iznosu od 34.148,88 dinara.

Na predlog predsednika, Odbor je većinom glasova doneo odluke o novčanim kaznama iz tačke sedam utvrđenog dnevnog reda, i to za VLADIMIRA ĐURIĆA, narodnog poslanika na stalnom radu u Narodnoj skupštini, koji se kažnjava novčanom kaznom u visini od 10% osnovne plate narodnog poslanika, u iznosu od 6.829,78 dinara i za GORANA JEŠIĆA, narodnog poslanika na stalnom radu u Narodnoj skupštini, koji se kažnjava novčanom kaznom u visini od 10% osnovne plate narodnog poslanika, u iznosu od 6.829,78 dinara.

Na predlog predsednika, Odbor je većinom glasova doneo odluke o novčanim kaznama iz tačke osam utvrđenog dnevnog reda, i to za IVANA KOSTIĆA, narodnog poslanika na stalnom radu u Narodnoj skupštini, koji se kažnjava novčanom kaznom u visini od 20% osnovne plate narodnog poslanika, u iznosu od 13.659,55 dinara, za BOŠKA OBRADOVIĆA, narodnog poslanika na stalnom radu u Narodnoj skupštini, koji se kažnjava novčanom kaznom u visini od 10% osnovne plate narodnog poslanika, u iznosu od 6.829,78 dinara i za MARIJU JANjUŠEVIĆ, narodnog poslanika na stalnom radu u Narodnoj skupštini, koji se kažnjava novčanom kaznom u visini od 50% osnovne plate narodnog poslanika, u iznosu od 34.148,88 dinara.

Na predlog predsednika, Odbor je većinom glasova doneo odluke o novčanim kaznama iz tačke devet utvrđenog dnevnog reda, i to za BOŠKA OBRADOVIĆA, narodnog poslanika na stalnom radu u Narodnoj skupštini, koji se kažnjava novčanom kaznom u visini od 10% osnovne plate narodnog poslanika, u iznosu od 6.829,78 dinara i za NENADA BOŽIĆA, narodnog poslanika u Narodnoj skupštini, koji se kažnjava novčanom kaznom u visini od 40% osnovne plate narodnog poslanika, u iznosu od 27.319,10 dinara.

Sednica je završena u 15,00 časova.

Sastavni deo ovog zapisnika čini obrađeni tonski snimak sednice Odbor.

SEKRETAR PREDSEDNIK

Svetlana Dedić dr Aleksandar Martinović